Kalkun

Kalkun silih tunggil paksi ageng ring génus Meleagris, asli saking Amérika Kalér. Wénten kalih soroh kalkun sané kantun prasida kacunduk: kalkun liar (Meleagris gallopavo) ring Amérika Kalér sisi kangin lan tengah saha kalkun merak (Meleagris ocellata) saking Samenanjung Yucatán  ring Méksiko. Muani saking kalih spésiés kalkun madué daging wattle sané khas, sane kasengguh snood, sané kagantung ring muncuk cucuk. Ipun silih sinunggil paksi sané pinih ageng ring kisarannyané. Sekadi akéh paksi sané ageng sané ngamah ring tanah (ordo Galliformes), muaniné agengan lan doh mawarna-warni tékening sané pangina.

Kalkun sané kapertama maévolusi ring Amérika Kalér langkung saking 20 yuta warsa sané sampun lintang. Ipun madué leluhur sane pateh sané anyar sareng grouse, pheasant, lan paksi sané lianan. Spésiés kalkun liar inggih punika leluhur saking kalkun doméstik, sané sampun kadoméstikasi kirang langkung 2.000 warsa sané sampun lintang olih jadma asli. Kalkun sané kapiara puniki sané salanturnyané rauh ring Éurasia, salami pauruban Kolombia.
Kategori:Paksi
Kategori:Phasianidae